
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 657 

25 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης υπαλλήλων 

Ε.Υ.Α.Θ. Παγίων για το έτος 2006. 1 

Αύξηση του ορίου έκδοσης εγγυητικών επιστολών 

της ΠΑΝΕΛΛΗΝΙΑΣ ΤΡΑΠΕΖΑΣ Α.Ε. 2 

Καθορισμός αποζημίωσης Προέδρου, Μελών, Ειση¬ 
γητή και Γραμματέα του Πρωτοβάθμιου Υπηρε¬ 
σιακού Συμβουλίου του ΥΠ.Ε.Π.Θ. 3 

Έγκριση υπερωριακής απασχόλησης υπαλλήλων του 

Λιμενικού Ταμείου Λέσβου. 4 

Έγκριση υπερωριακής απασχόλησης υπαλλήλων του 
Ινστιτούτου Τεχνικής Σεισμολογίας και Αντισει¬ 
σμικών Κατασκευών. 5 

Τροποποίηση και συμπλήρωση του Κανονισμού Στολών 
του προσωπικού του Πυροσβεστικού Σώματος. 6 


Τροποποίηση - συμπλήρωση της υπ’ αριθμ. 3323.1/01/ 


05/26.5.2005 απόφασης «Ανώτατες Επιτρεπόμε¬ 
νες Τιμές Καθαρών Ναύλων Οικονομικής ή Ενι¬ 
αίας Θέσης Επιβατών, Οχημάτων και Εμπορευ¬ 
μάτων, πλην Ταχυδρομικών Αποστολών, Πλοίων 
Ακτοπλοΐας κατά Σύνδεση και κατά Κατηγορία 

Πλοίου» (Β' 718). 7 

Εκποίηση ενσώματων ονομαστικών μετοχών που δεν 

έχουν κατατεθεί για αποϋλοποίηση. 8 

Τροποποίηση της υπ’ αριθμ. 3/304/10.6.2004 απόφασης 
της Επιτροπής Κεφαλαιαγοράς Κανονισμός Λει¬ 
τουργίας του Συστήματος Αυλών Τίτλων. 9 

Τροποποίηση του Κανονισμού Χρηματιστηρίου Αθη¬ 
νών Α.Ε. 10 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. ΔΙΔΚ/Φ.38/ 
17602/12.8.2004 απόφαση του Υπουργού Εσωτερι¬ 


κών, Δημόσιας Διοίκησης και Αποκέντρωσης. 11 

Διόρθωση σφάλματος στην υπ’ αριθμ. 2/66917/0022 

κοινή υπουργική απόφαση. 12 

Διόρθωση σφάλματος στην υπ’ αριθμ. 9267/5.4.2006 
κοινή υπουργική απόφαση. 13 


Α ΠΟΦΑΣΕΙ Σ 

Αριθμ. 2/14541/0022 (1) 

Έγκριση υπερωριακής απασχόλησης υπαλλήλων 
Ε.Υ.Α.Θ. Παγίων για το έτος 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 22 του ν. 2937/2001 (ΦΕΚ 169 Α') «Σύσταση 
Νομικού προσώπου Δημοσίου Δικαίου ΕΥΑΘ Παγίων». 

β. Του π.δ. 358/1986 «Καθορισμός αρμοδιοτήτων Υπουρ¬ 
γείου Βορείου Ελλάδος (ΦΕΚ 158 Α') 

γ. Του π.δ. 167/2005 «Οργανισμός Υπουργείου Μακεδονίας 
- Θράκης (ΦΕΚ 220 Α') 

δ. Του π.δ. 178/2000 «Οργανισμός Υπουργείου Εθνικής 
Οικονομίας (ΦΕΚ 165 Α'). 

ε. Του π.δ. 81/2002 που αφορά στην συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (ΦΕΚ 57Α'). 

στ. Του άρθρου 16 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α.», (ΦΕΚ 297 Α') όπου ορίζεται ότι οι ώρες της απο¬ 
γευματινής υπερωριακής απασχόλησης, δεν μπορούν να 
υπερβαίνουν τις εξήντα ώρες ανά υπάλληλο μηνιαίως. 

ζ. Του άρθρου 18 παρ.2 του ν. 3254/2004 «Ρύθμιση θεμά¬ 
των των Ολυμπιακών και Παραολυμπιακών Αγώνων του 
2004 και άλλες διατάξεις», (ΦΕΚ 137 Α') όπου καταργείται ο 
περιορισμός της κατά μήνα διάθεσης του ενός δωδεκάτου 
των εγκεκριμένων πιστώσεων για αποζημίωση υπερωρι- 
ακής εργασίας. 

2. Την υπ’ αριθμ. Υ 704/19.8.1988 απόφαση του Πρωθυ¬ 
πουργού περί μετονομασίας του Υπουργείου Βορείου Ελ¬ 
λάδος σε Υπουργείο Μακεδονίας - Θράκης. 

3. Την υπ’ αριθμ. 2/72757/0022/31.12.2003 εγκύκλιο του 
Γ.Λ.Κ. για την παροχή οδηγιών εφαρμογής των διατάξεων 
του ν. 3205/2003 «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α.». 

4. Το γεγονός ότι απαιτείται υπερωριακή απασχόληση 
των υπαλλήλων, για το έτος 2006, για την κάλυψη των 
παρακάτω αναγκών του Ν.Π.Δ.Δ. 

Α) Σύνταξη απολογισμού και κλείσιμο οικονομικού έτους 
2005, με προετοιμασία υποβολής των σχετικών στοιχείων 

προς φορολογικές αρχές, ασφαλιστικούς οργανισμούς και 
αρμόδια Υπουργεία καθώς και σύνταξη προϋπολογισμού 
2006. 

Β) Υλοποίηση του ρόλου της Προϊσταμένης Αρχής στην 
εκτέλεση των έργων του Επενδυτικού Προγράμματος της 
Ε.Υ.Α.Θ. Παγίων. 

Γ) Εποπτεία-επιθεώρηση πηγών υδροληψίας, δικτύου, 
εγκαταστάσεων και λοιπών ακινήτων περιουσιακών στοι¬ 
χείων της Ε.Υ.Α.Θ.Παγίων. 

5. Το γεγονός ότι στην υπηρεσία υπάρχουν μόνο οκτώ 
(8) τακτικοί υπάλληλοι για τη διαχείριση περιουσιακών 
στοιχείων αξίας 285 περίπου εκατομμυρίων ευρώ και την 
υλοποίηση επενδυτικού προγράμματος ύψους 180 περίπου 
εκατομμυρίων ευρώ σύμφωνα με την από 27.7.2001 σύμβαση 
μεταξύ Δημοσίου, Ε.Υ.Α.Θ. Παγίων και Ε.Υ.Α.Θ. Α.Ε. 

6. Το γεγονός ότι στον προϋπολογισμό της Ε.Υ.Α.Θ. Πα¬ 
γίων οικονομικού έτους 2006 για υπερωριακή απασχόληση 
έχει εγγράφει πίστωση ποσού 8.000 ευρώ στον ΚΑΕ 0261 
«Αποζημίωση υπερωριακής εργασίας», ποσό στο οποίο προ- 
βλέπεται να ανέλθει και η σχετική δαπάνη για υπερωριακή 
εργασία. 

7. Την υπ’ αριθμ. 4/2006 απόφαση του Δ.Σ. της Ε.Υ.Α.Θ. 
Παγίων για την έγκριση υπερωριακής απασχόλησης των 
υπαλλήλων της Ε.Υ.Α.Θ. Παγίων για το έτος 2006. 

8. Το υπ’ αριθμ. 191/1.3.2006 έγγραφο της Ε.Υ.Α.Θ. Παγί¬ 
ων. 

9. Την υπ' αριθμ. 37930/ΔΙΘΕ1264/ (ΦΕΚ 1432/Τ.Β'/Ί4.10.2005) 
κοινή απόφαση του Πρωθυπουργού και Υπουργού Οικο¬ 
νομίας και Οικονομικών «περί καθορισμού αρμοδιοτήτων 
των Υφυπουργών Οικονομίας και Οικονομικών», αποφα¬ 
σίζουμε: 

Εγκρίνουμε υπερωριακή εργασία συνολικά 2.000 ωρών, 
για το έτος 2006, στους οκτώ (8) τακτικούς υπαλλήλους 
της Ε.Υ.Α.Θ Παγίων, με ανώτατο όριο 60 ώρες το μήνα 
ανά υπάλληλο. 

Η σχετική δαπάνη δε μπορεί να υπερβεί τις πιστώσεις 
που έχουν αναγραφεί στον προϋπολογισμό της Ε.Υ.Α.Θ. 
Παγίων για το σκοπό αυτό. 

Η απόφαση αυτή ισχύει ένα μήνα πριν από τη δημοσίευση 
της στην Εφημερίδα της Κυβέρνησης και μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Μαΐου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΑΚΕΔΟΝΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΑΚΗΣ 

Π. ΔΟΥΚΑΣ Γ. ΚΑΛΑΝΤΖΗΣ 

-♦- 

Αριθμ. 2/22754/0025 (2) 

Αύξηση του ορίου έκδοσης εγγυητικών επιστολών της 
ΠΑΝΕΛΛΗΝΙΑΣ ΤΡΑΠΕΖΑΣ Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1) Τις διατάξεις της παραγράφου 1 του άρθρου τρίτου του 
νόμου 2441/1996 (ΦΕΚ Α'256/1996) «Κύρωση της από 8.8.1996 
Σύμβασης μεταξύ του Ελληνικού Δημοσίου και της Εθνικής 
Τράπεζας της Ελλάδος και άλλες διατάξεις». 

2) Το π.δ. 284/1988 «Οργανισμός του Υπουργείου Οικονο¬ 
μικών» (ΦΕΚ Α' 128/88). 

3) Την υπ’ αριθμ. 2/40508/0004/23.7.2004 (ΦΕΚ ΒΊ185/ 
3.8.2004) απόφαση του Υφυπουργού Οικονομίας και Οι¬ 
κονομικών «Μεταβίβαση αρμοδιοτήτων και της εξουσίας 
να υπογράφουν με «Εντολή Υφυπουργού» στο Γ ενικό 


Γ ραμματέα Δημοσιονομικής Πολιτικής, στους Γ ενικούς 
Διευθυντές και στους Προϊσταμένους Διευθύνσεων και 
Τμημάτων του Γ ενικού Λογιστηρίου του Κράτους και της 
Γενικής Διεύθυνσης Δημόσιας Περιουσίας και Εθνικών 
Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας, «Κα¬ 
θορισμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π.» 

5) Το υπ’ αριθμ. 1783/13.4.2006 έγγραφο της ανωτέρω 
Τράπεζας με το οποίο ζητά την αύξηση του ορίου έκδοσης 
των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε : 

Καθορίζουμε ως ανώτατο όριο έκδοσης εγγυητικών επι¬ 
στολών της ΠΑΝΕΛΛΗΝΙΑΣ ΤΡΑΠΕΖΑΣ Α.Ε το ποσό των 
εξήντα εκατομμυρίων Ευρώ (60.000.000€), με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις 
στο Δημόσιο και τα Νομικά Πρόσωπα Δημοσίου Δικαί¬ 
ου για εκτέλεση έργων, προμήθειες κ,λ.π. (απόφαση μας 
2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2006 

Με εντολή Υφυπουργού 
Ο Γ ενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. Φ. 908/47007/Η (3) 

Καθορισμός αποζημίωσης Προέδρου, Μελών, Εισηγη¬ 
τή και Γραμματέα του Πρωτοβάθμιου Υπηρεσιακού 
Συμβουλίου του ΥΠ.Ε.Π.Θ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Των άρθρων 158-163 του ν. 2683/1999 (ΦΕΚ 19/9.2.1999 
τ.Α') «Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλλες 
διατάξεις» και όπως έχουν τροποποιηθεί ή συμπληρωθεί. 

β. Των άρθρων 13-15 του ν. 2690/1999 (ΦΕΚ 45/9.3.1999 τ.Α') 
«Κύρωση του Κώδικα Διοικητικής Διαδικασίας και άλλες 
διατάξεις». 

γ. Του άρθρου 17 του ν. 3205/2003 (ΦΕΚ 297/23.12.2003 
τ.Α') «Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α. μονίμων στελεχών των 
Ενόπλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλλες 
συναφείς διατάξεις». 

δ. Του άρθρου 40 του ν. 849/1978 όπως συμπληρώθηκε 
με το άρθρο 8 του ν. 2129/1993. 

2. Την υπ’ αριθμ. Φ.90 0.41/150745/Η/31.12.2004 Υπουργική 
απόφαση «Ορισμός μελών του Κεντρικού Υπηρεσιακού Συμ¬ 
βουλίου Διοικητικού Προσωπικού του ΥΠ.Ε.Π.Θ.». 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού ύψους 15.600 (δεκαπέντε χιλιάδων εξακοσίων) ευρώ 
για το έτος 2006 και για κάθε ένα από τα επόμενα έτη, 

που θα καλυφθεί από τη σχετική πρόβλεψη στον τακτικό 
προϋπολογισμό του Φ.19110 και ΚΑΕ 0515. 

4. Την ανάγκη ενίσχυσης της εύρυθμης και αποτελεσματι¬ 
κής λειτουργίας του Υπηρεσιακού Συμβουλίου του ΥΠ.Ε.Π.Θ. 
και διευκόλυνσης του έργου του, αποφασίζουμε : 

α) Καθορίζουμε την αμοιβή του Προέδρου, των μελών, του 
Εισηγητή, του Γραμματέα και των αναπληρωτών τους του 
δμελούς Κεντρικού Υπηρεσιακού Συμβουλίου Διοικητικού 
Προσωπικού του ΥΠ.Ε.Π.Θ. σε 44,03 ευρώ για τον καθέ¬ 
να κατά συνεδρίαση και μέχρι 50 (πενήντα) συνεδριάσεις 
ετησίως. 

β) Η εν λόγω αμοιβή καταβάλλεται μόνο εφόσον οι συ¬ 
νεδριάσεις γίνονται εκτός του κανονικού ωραρίου εργα¬ 
σίας. 

γ) Σε κάθε περίπτωση που το Υπηρεσιακό Συμβούλιο 
συνεδριάζει ως Πειθαρχικό όργανο, το μέλος που εκτελεί 
χρέη εισηγητή λαμβάνει μόνο την αποζημίωση, που δικαι¬ 
ούται ως μέλος. 

δ) Η ισχύς της απόφασης αυτής αρχίζει από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 3607 (4) 

Έγκριση υπερωριακής απασχόλησης υπαλλήλων του 
Λιμενικού Ταμείου Λέσβου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρό- 
νοιας και Κοινωνικών Ασφαλίσεων στο Υπουργείο Εργα¬ 
σίας». 

5. Τις διατάξεις του ν.δ/τος 515/70 «περί χρονικών ορίων 
εργασίας μισθωτών» όπως συμπληρώθηκαν από το ν.δ. 
264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 «περί 
χρονικών ορίων λειτουργίας καταστημάτων και εργασίας 
του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανονισμού 
ωρών εργασίας αγοραίων (ταξί) και ιδιωτικής χρήσεως 
αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των 
Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα με 
το άρθρο 7 παρ. 1 του ν. 1943/1991».. 


11. Το άρθρο 16 του ν. 3205/2003. 

12. Την υπ’ αριθμ. οικ. 2/7093.0022/4.2.2004 κοινή υπουργική 
απόφαση. 

13. Την υπ’ αριθμ. 4848/19.12.2005 απόφαση του Υπουργού 
Απασχόλησης και Κοινωνικής Προστασίας «Καθορισμός 
ανωτάτων ορίων υπερωριακής απασχόλησης των εργα¬ 
ζομένων στις βιομηχανικές, βιοτεχνικές επιχειρήσεις, εκ¬ 
μεταλλεύσεις και εργασίες Α' ημερολογιακού εξαμήνου 
2006. 

14. Την υπ’ αριθμ. 33 της 30.5.1997 ΠΥΣ «Τροποποίηση και 
αναμόρφωση της υπ’ αριθμ. 88/2.8.1995 ΠΥΣ και προσαρμογή 
της στις διατάξεις του ν. 2470/1997 (ΦΕΚ 109/Α/30.5.1997). 

15. Το υπ’ αριθμ. 5118.30/1/2006/19.4.2006 έγγραφο του 
Υπουργείου Εμπορικής Ναυτιλίας. 

16. Την από 2.5.2006 γνώμη του Ανωτάτου Συμβουλίου 
Εργασίας (ΑΣΕ). 

17. Τ ο γεγονός ότι υπάρχει εγγεγραμμένη πίστωση στον 
τακτικό προϋπολογισμό του Λιμενικού Ταμείου Λέσβου πο¬ 
σού περίπου 4150 Ε ΚΑΕ 0261, αποφασίζουμε : 

1. Εγκρίνουμε την υπερωριακή εργασία για 1 υπάλληλο 
του Λιμενικού Ταμείου Λέσβου με σύμβαση εργασίας ιδιω¬ 
τικού δικαίου αορίστου χρόνου έως 15 ώρες το μήνα πλέον 
των νομίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδα της Κυβερνήσεως και 
μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάΐου 2006 

Ο Γ ενικός Γ ραμματέας 

ΔΗΜ. ΚΟΝΤΟΣ 

-♦- 

Αριθμ. 3594 (5) 

Έγκριση υπερωριακής απασχόλησης υπαλλήλων του 
Ινστιτούτου Τεχνικής Σεισμολογίας και Αντισεισμι¬ 
κών Κατασκευών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα», που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

4. Το π.δ. 372/1995 «Μεταφορά της Γ ενικής Γ ραμματείας Κοι¬ 
νωνικών Ασφαλίσεων από το Υπουργείο Υγείας-Πρόνοιας και 
Κοινωνικών Ασφαλίσεων στο Υπουργείο Εργασίας». 

5. Τις διατάξεις του ν.δ/τος 515/70 «περί χρονικών ορίων 
εργασίας μισθωτών» όπως συμπληρώθηκαν από το ν.δ. 
264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 «περί 
χρονικών ορίων λειτουργίας καταστημάτων και εργασίας 
του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β. δ/τος της 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των 
Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα με 
το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. οικ. 2/7093.0022/4.2.2004 κοινή υπουργική 
απόφαση. 

13. Την υπ’ αριθμ. 4848/19.12.2005 απόφαση του Υπουργού 
Απασχόλησης και Κοινωνικής Προστασίας «Καθορισμός 
ανωτάτων ορίων υπερωριακής απασχόλησης των εργα¬ 
ζομένων στις βιομηχανικές, βιοτεχνικές επιχειρήσεις, εκ¬ 
μεταλλεύσεις και εργασίες Α' ημερολογιακού εξαμήνου 
2006. 

14. Την υπ’ αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμογή 
της στις διατάξεις του ν. 2470/1997 (ΦΕΚ 109/Α/30.5.1997). 

15. Το υπ’ αριθμ Δ. 16γ/18/13/154/Γ/10.3.2006 /έγγραφο του 
Υπουργείου ΠΕΧΩΔΕ 

16. Την από 2.5.2006 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση στον 
τακτικό προϋπολογισμό του Ινστιτούτου Τεχνικής Σεισμο¬ 
λογίας και Αντισεισμικών Κατασκευών ΚΑΕ 0261 ποσού 
10.700.000 €, αποφασίζουμε : 

1. Εγκρίνουμε την υπερωριακή εργασία για 3 υπαλλήλους 
ιδιωτικού δικαίου αορίστου χρόνου του Ινστιτούτου Τεχνι¬ 
κής Σεισμολογίας και Αντισεισμικών Κατασκευών μέχρι 
50 ώρες το μήνα ο καθένας, πέραν των νομίμων ορίων 
υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδα της Κυβερνήσεως και 
μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάΐου 2006 

Ο Γενικός Γραμματέας 
ΔΗΜ. ΚΟΝΤΟΣ 

-♦- 

Αριθμ. 19228 οικ Φ.109.14 (6) 

Τροποποίηση και συμπλήρωση του Κανονισμού Στο¬ 
λών του προσωπικού του Πυροσβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα», που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

β. Του άρθρου 166 του π.δ/τος 210/92 (Α' 99) «Κωδικοποί¬ 
ηση διατάξεων π.δ. του Κανονισμού Εσωτερικής Υπηρεσίας 
του Π.Σ.». 

γ. Της υπ’ αριθμ. 15269 Φ. 109.14/ (Φ.Ε.Κ. 505 τ.Β'/9.6.1993) 
απόφασης Υπουργού Δημόσιας Τάξης, «Κανονισμός Στολών 
Πυροσβεστικού Σώματος». 

δ. Του άρθρου 1 της υπ’ αριθμ. 17408 οικ. Φ.109.1/12.5.2004 
απόφασης Υφυπουργού Δημόσιας Τάξης, «Μεταβίβαση του 
δικαιώματος να υπογράφουν «Με εντολή Υφυπουργού» στο 
Γ ενικό Γ ραμματέα του Υπουργείου Δημόσιας Τ άξης και σε 
υπηρεσιακά όργανα του Πυροσβεστικού Σώματος» (Φ.Ε.Κ. 
Α' 743). 


2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Την υφιστάμενη ανάγκη καθιέρωσης νέων στολών 
εργασίας του προσωπικού Υπηρεσίας Εναερίων Μέσων 
του Πυρ/κού Σώματος για λόγους αναγνωρισιμότητας και 
διάκρισης καθώς και το γεγονός ότι απαιτείται τροποποί¬ 
ηση και συμπλήρωση των υπαρχόντων ειδών ιματισμού 
και εξάρτυσης των στολών για λόγους λειτουργικότητας, 
αποφασίζουμε : 

Άρθρο 1 

Τροποποιούμε και συμπληρώνουμε την 15269 Φ. 109.14/ 
9.6.1993 απόφαση Υπουργού Δημόσιας Τάξης «Κανονισμός 
στολών πυροσβεστικού προσωπικού του Πυροσβεστικού 
Σώματος», όπως ισχύει (Β' 505) ως εξής: 

Στο τέλος του άρθρου 35, προστίθεται άρθρο 35Α , ως 
ακολούθως: 

«Άρθρο 35Α 

Στολή προσωπικού Υπηρεσίας Εναερίων Μέσων 

1. Φόρμα Υπηρεσίας Ιπταμένων Χειριστών 

α. Κατασκευάζεται από ειδικά επεξεργασμένο πυράντοχο 
ύφασμα τύπου ΝΟΜΕΧ, χρώματος σκούρο πράσινο, και είναι 
ολόσωμη φόρμα διπλής κατεύθυνσης. 

Ο γιακάς είναι αναδιπλούμενος χωρίς δεύτερο πέτο. Στο 
ύψος του στήθους φέρει (2) εσωτερικές τσέπες που κλεί¬ 
νουν με σκεπαστό φερμουάρ, φέρει επίσης δύο (2) εσωτερι¬ 
κές τσέπες με φερμουάρ στα πλάγια των κάτω άκρων. Στο 
πίσω μέρος και στο ύψος της μέσης φέρει προσαρμοσμένο 
ελαστικό ιμάντα ικανού πλάτους για την προσαρμογή της 
φόρμας στις διαστάσεις του σώματος του υπαλλήλου. 

Στο αριστερό μανίκι της φόρμας και στο ύψος του μπρά¬ 
τσου διαθέτει ειδική θήκη για στυλό και εσωτερική τσέπη 
για μικροαντικείμενα όπου κλείνει με φερμουάρ και όλο 
μαζί επικαλύπτεται από καπάκι όπου κουμπώνει με το μανίκι 
με επικολλητικό ύφασμα. 

β. Χειρόκτια (γάντια). 

Χρώματος σκούρο πράσινο, τύπου ΝΟΜΕΧ, αεροπορικά 
φέρονται εν πτήση. 

γ. Τσάντα μεταφοράς αεροπορικού υλικού. 

Τσάντα χρώματος σκούρο πράσινο, ΝΟΜΕΧ, για μεταφο¬ 
ρά αεροπορικών υλικών για χρήση εν πτήση. 

δ. Τζάκετ ιπταμένων. 

(1) Είναι χρώματος σκούρο πράσινο, τύπου ΝΟΜΕΧ, όπου 
μπροστά κλείνει με φερμουάρ και ο γιακάς είναι αναδι- 
πλούμενος χωρίς δεύτερο πέτο. Στο ύψος της μέσης φέρει 
δυο τσέπες δεξιά-αριστερά όπου κλείνουν με καπάκι και 
σούστα. Στο αριστερό μανίκι και στο ύψος του μπράτσου 
διαθέτει ειδική θήκη για στυλούς και εσωτερική τσέπη για 
μικροαντικείμενα όπου κλείνει με φερμουάρ και όλο μαζί 
επικαλύπτεται από καπάκι όπου κουμπώνει με το μανίκι με 
επικολλητικό ύφασμα. 

(2) Είναι δερμάτινο, χρώματος σκούρο καφέ, όπου μπρο¬ 
στά κλείνει με φερμουάρ και ο γιακάς είναι αναδιπλούμενος 
χωρίς δεύτερο πέτο. Στο ύψος της μέσης φέρει δύο τσέπες 
δεξιά - αριστερά, όπου κλείνουν με καπάκι και σούστα. 
Στο αριστερό μανίκι και στο ύψος του μπράτσου διαθέτει 
ειδική θήκη για στυλό. Εσωτερικά φέρει εσωτερική τσέπη 
αριστερά για μικροαντικείμενα. 

ε. Εσωθερμικά ρούχα 

Φέρονται εσωτερικά της φόρμας κατά την χειμερινή περί¬ 
οδο είναι ειδικής επένδυσης βαμβακερά, λευκού χρώματος, 
υποδύτου και περισκελίδας. 

στ.Άρβυλα αεροπορικού τύπο, χρώματος μαύρου. 

2. Φόρμα υπηρεσίας Τεχνικού προσωπικού 

α. Κατασκευάζεται από ειδικά επεξεργασμένο πυράντοχο 
ύφασμα, χρώματος σκούρο μπλε, και είναι ολόσωμη με φερ- 

μουάρ διπλής κατεύθυνσης. Ο γιακάς είναι αναδιπλούμενος 
χωρίς δεύτερο πέτο. 

Στο ύψος του στήθους φέρει δύο (2) εσωτερικές τσέπες 
που κλείνουν με σκεπαστό φερμουάρ, φέρει επίσης δυο 
(2) τσέπες με φερμουάρ στα πλάγια των κάτω άκρων. Στο 
πίσω μέρος και στο ύψος της μέσης φέρει προσαρμοσμένο 
ελαστικό ιμάντα ικανού πλάτους για την προσαρμογή της 
φόρμας στις διαστάσεις του υπαλλήλου. Στο αριστερό 
μανίκι της φόρμας και στο ύψος του μπράτσου διαθέτει 
ειδική θήκη για στυλούς και εσωτερική τσέπη για μικρο- 
αντικείμενα όπου κλείνει με φερμουάρ και όλο μαζί επι¬ 
καλύπτεται από καπάκι όπου κουμπώνει με το μανίκι με 
επικολλητικό ύφασμα. 

β. Τζάκετ Τεχνικού προσωπικού 

Είναι χρώματος σκούρο μπλε, τύπου ΝΟΜΕΧ, όπου μπρο¬ 
στά κλείνει με φερμουάρ και ο γιακάς είναι αναδιπλούμενος 
χωρίς δεύτερο πέτο. Στο ύψος της μέσης φέρει δύο τσέπες 
δεξιά-αριστερά όπου κλείνουν με καπάκι και σούστα. Στο 
αριστερό μανίκι της φόρμας και στο ύψος του μπράτσου 
διαθέτει ειδική θήκη για στυλούς και εσωτερική τσέπη για 
μικροαντικείμενα όπου κλείνει με φερμουάρ και όλο μαζί 
επικαλύπτεται από καπάκι όπου κουμπώνει με το μανίκι με 
επικολλητικό ύφασμα. 

Άρθρο 2 

Η ισχύς της παρούσης απόφασης αρχίζει από τη δημο¬ 
σίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2006 
Με εντολή Υφυπουργού 
Ο Γενικός Γραμματέας 
ΚΩΣΤΗΣ ΑΙΛΙΑΝΟΣ 

-♦- 

Αριθμ. 3323.1/01/06 (7) 

Τροποποίηση - συμπλήρωση της υπ’ αριθμ. 3323.1/01/05/ 
26.5.2005 απόφασης «Ανώτατες Επιτρεπόμενες Τιμές 
Καθαρών Ναύλων Οικονομικής ή Ενιαίας θέσης Επι¬ 
βατών, Οχημάτων και Εμπορευμάτων, πλην Ταχυδρο- 
μικών Αποστολών, Πλοίων Ακτοπλοΐας κατά Σύνδε¬ 
ση και κατά Κατηγορία Πλοίου» (Β' 718). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του ν. 2932/2001 «Ελεύθερη παροχή υπηρεσιών στις 
θαλάσσιες ενδομεταφορές - Σύσταση Γ ενικής Γ ραμματείας 
Λιμένων και Λιμενικής Πολιτικής - Μετατροπή Λιμενικών Τα¬ 
μείων σε Ανώνυμες Εταιρείες και άλλες διατάξεις» (Α' 145), 
όπως τροποποιήθηκε και ισχύει με τον ν. 3153/2003 «Ναυτι¬ 
κή επαγγελματική εκπαίδευση, κατάρτιση και επιμόρφωση 
και ρύθμιση άλλων θεμάτων αρμοδιότητας Υ.Ε.Ν.» (Α' 153), 
τον ν. 3260/2004 «Ρυθμίσεις του συστήματος προσλήψεων 
και θεμάτων δημόσιας διοίκησης» (Α' 151), τον ν. 3409/2005 
«Καταδύσεις αναψυχής και άλλες διατάξεις» (Α' 273) και τον 
ν. 3450/ 2006 «Αναβάθμιση και αναδιάρθρωση της ναυτικής 
εκπαίδευσης και άλλες διατάξεις» (Α' 64). 

β) του ν. Δ. 187/1973 «Περί Κωδικός Δημοσίου Ναυτικού 
Δικαίου», όπως ισχύει. 

γ) του π.δ. 344/2003 «Εφαρμογή της αρχής της ελεύθε¬ 
ρης παροχής των υπηρεσιών στις θαλάσσιες μεταφορές 
σε συμμόρφωση προς τον Κανονισμό (ΕΟΚ) 3577/92 του 
Συμβουλίου» (Α1 314). 


2. Την υπ’ αριθμ. 3323.1/01/05/26.5.2005 κοινή υπουργική 
απόφαση Εμπορικής Ναυτιλίας και Αιγαίου «Ανώτατες επι¬ 
τρεπόμενες τιμές καθαρών ναύλων οικονομικής ή ενιαίας 
θέσης επιβατών, οχημάτων και εμπορευμάτων, πλην ταχυ¬ 
δρομικών αποστολών, πλοίων ακτοπλοΐας κατά σύνδεση 
και κατά κατηγορία πλοίου» (Β' 718). 

3. Την υπ’ αριθμ. 01/9.1.2006 Γνωμοδότηση του Συμβουλίου 
Ακτοπλοϊκών Συγκοινωνιών (Σ.Α.Σ.). 

4. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα», που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

5. Την ανάγκη προστασίας της τακτικής και επαρκούς 
παροχής υπηρεσίας μεταφορών από, προς και μεταξύ των 
νησιών. 

6. Τα υπάρχοντα στατιστικά στοιχεία κίνησης επιβατών 
στους Ελληνικούς Λιμένες. 

7. Το γεγονός ότι από την απόφαση μας αυτή δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε : 

1. Δεν υφίσταται ανώτατη επιτρεπόμενη τιμολόγηση σε 
όλες τις θέσεις επιβατών και σε όλες τις κατηγορίες οχη¬ 
μάτων που διακινούνται από τον λιμένα ΠΕΙΡΑΙΑ (συμπε¬ 
ριλαμβανομένων και των λοιπών λιμένων αρμοδιότητας 
του Κεντρικού Λιμεναρχείου Πειραιά) και επιστροφή, με 
πλοία της ακτοπλοΐας, στις περιπτώσεις κατά τις οποίες 
πληρούται για κάθε λιμένα προορισμού μία τουλάχιστον 
από τις παρακάτω προϋποθέσεις: 

α) Η σύνδεση του λιμένα ΠΕΙΡΑΙΑ με το λιμένα προο¬ 
ρισμού να εξυπηρετείται από πλοία που ανήκουν σε δυο 
τουλάχιστον ανεξάρτητες εταιρείες με ανεξάρτητη μεταξύ 
τους οικονομική δραστηριότητα και ο λιμένας προορισμού 
να έχει ετήσιο αριθμό διακινουμένων επιβατών (αποβιβα- 
σθέντες και επιβιβασθέντες) άνω των εκατό πενήντα χιλι¬ 
άδων (150.000) βάσει των πρόσφατων διαθέσιμων ετησίων 
στατιστικών στοιχείων. 

β) Ο λιμένας προορισμού να έχει ετήσιο αριθμό διακινου- 
μένων επιβατών (αποβιβασθέντες και επιβιβασθέντες) άνω 
των τριακοσίων χιλιάδων (300.000) βάσει των πρόσφατων 
διαθέσιμων ετησίων στατιστικών στοιχείων. 

2. Διατηρείται σε ισχύ η παράγραφος 3 της κοινής υπουρ¬ 
γικής απόφασης αριθ. 3323.1/01/05/26.5.2005 (Β' 718). 

3. Οι συνδέσεις λιμένων για τις οποίες πληρούνται οι 
προϋποθέσεις των παραγράφων 1 και 2 ανακοινώνονται με 
κοινή εγκύκλιο των Υπουργείων Εμπορικής Ναυτιλίας και 
Αιγαίου και Νησιωτικής Πολιτικής, η οποία επικαιροποιείται 
τουλάχιστον μια φορά ετησίως και το αργότερο μέχρι 30 
Σεπτεμβρίου, προκειμένου να έχει εφαρμογή την επόμενη 
δρομολογιακή περίοδο. 

Η ανωτέρω εγκύκλιος βασίζεται στις κατά περίπτω¬ 
ση ισχύουσες αποδοχές δηλώσεων δρομολόγησης, στις 
συμβάσεις αποκλειστικής εξυπηρέτησης δρομολογιακών 
γραμμών, στις συμβάσεις ανάθεσης δημόσιας υπηρεσίας 
έναντι μισθώματος και στα πρόσφατα διαθέσιμα στατιστικά 
στοιχεία διακίνησης επιβατών. 

4. Στις περιπτώσεις που υπάρχουν περισσότεροι του ενός 
λιμένες προσέγγισης σε ένα νησί η ετήσια επιβατική κίνηση 
υπολογίζεται ως ενιαία ανά νησί με εξαίρεση τη νήσο Κρή¬ 
τη, όπου συνυπολογίζεται, για την περίπτωση αυτή, η κίνηση 
του νομού Χανίων με εκείνη του Ρεθύμνου αφενός και του 
νομού Ηρακλείου με εκείνη του Λασιθίου αφετέρου. 

5. Για τις συνδέσεις λιμένων που δεν εμπίπτουν σε μία 
τουλάχιστον από τις περιπτώσεις των παραγράφων 1 και 
2, καθώς και για τα δρομολόγια έναντι μισθώματος ή απο¬ 
κλειστικής εξυπηρέτησης με συμβάσεις ανάθεσης δημόσιας 
υπηρεσίας, σύμφωνα με τις διατάξεις του άρθρου όγδοου 
του ν. 2932/2001, εξακολουθούν να ισχύουν οι διατάξεις της 
κοινής υπουργικής απόφασης αριθ. 3323.1/01/05/26.5.2005 
(Β' 718). 

6. Σε μικτό δρομολόγιο που περιλαμβάνει αφενός «ελεύθε¬ 
ρες» συνδέσεις και αφετέρου συνδέσεις «δημόσιας υπηρε¬ 
σίας», η τιμή ναύλου για κάθε λιμένα προορισμού σύνδεσης 
«δημόσιας υπηρεσίας» δεν θα υπερβαίνει την τιμή ναύλου του 
τελευταίου προ αυτού λιμένα «ελεύθερης» σύνδεσης, όπου: 

«ελεύθερες» νοούνται οι συνδέσεις εκείνες που εμπίπτουν 
σε μία τουλάχιστον από τις περιπτώσεις των παραγράφων 
1 και 2, και 

«δημόσιας υπηρεσίας» νοούνται οι συνδέσεις που εμπίπτουν 
σε μία τουλάχιστον από τις περιπτώσεις της παραγράφου 5. 

7. Η ανωτάτη τιμή ναύλου της χειμερινής περιόδου (1/11- 
31/3) δεν θα υπερβαίνει την αντίστοιχη χαμηλότερη τιμή 
ναύλου που διαμορφώθηκε από την ίδια πλοιοκτήτρια εται¬ 
ρεία την προηγούμενη θερινή περίοδο (1/4 μέχρι 31/10), μη 
υπολογιζόμενων των προσφορών και εκπτώσεων. 

8. Οι πλοιοκτήτες/πλοιοκτήτριες εταιρείες που εμπί¬ 
πτουν στις διατάξεις των παραγράφων 1 και 2 οφείλουν 
να ενημερώνουν εγγράφως τις αρμόδιες Διευθύνσεις του 
Υπουργείου Εμπορικής Ναυτιλίας (ΥΕΝ/ΔΘΣ - ΔΠΝΤ) και 
Αιγαίου και Νησιωτικής Πολιτικής, καθώς και τις οικείες 
Λιμενικές Αρχές, εντός τριών ημερών από ενάρξεως ισχύος 
των εκάστοτε τιμών (κατά προέλευση - προορισμό - οι¬ 
κονομική θέση - κατηγορία οχημάτων) και οποιοσδήποτε 
μεταβολής τους (μείωση, αύξηση) και διαφοροποίησης τους 
(εκπτώσεις, προσφορές). 

9. Η ισχύς της παρούσης δύναται ν’ αναστέλλεται μερικώς 
ή ολικώς, με Κοινή απόφαση των Υπουργών Οικονομίας και 
Οικονομικών, Εμπορικής Ναυτιλίας και Αιγαίου και Νησιωτι¬ 
κής Πολιτικής, εφόσον υπάρχουν ενδείξεις εναρμονισμένης 
πρακτικής, από υπόχρεες για την εφαρμογή της παρούσης 
πλοιοκτήτριες εταιρείες ή πλοιοκτήτες, η οποία οδηγεί 
σε υπέρμετρη αύξηση των τιμών των ναύλων και σε κάθε 
περίπτωση βλάπτει το κοινωνικό συμφέρον. Η αναστολή 
ισχύει μέχρις έκδοσης οριστικής απαλλακτικής απόφασης 
από την Επιτροπή Ανταγωνισμού, στην οποία παράλληλα 
παραπέμπεται άμεσα οποιαδήποτε τέτοια περίπτωση. Σε 
περίπτωση αναστολής ισχύος της παρούσης απόφασης 
εφαρμόζονται τα προβλεπόμενα της κοινής υπουργικής 
απόφασης υπ’ αριθμ. 3323.1/01/05/26.5.2005 (Β' 718). 

10. Στους παραβάτες των αναφερομένων στη παρούσα, 
επιβάλλονται οι προβλεπόμενες κυρώσεις από το άρθρο 
3 ενδέκατο του ν. 2932/2001. 

11. Κατά τα λοιπά εφαρμογή έχουν τ’ αναφερόμενα στην 
κοινή υπουργική απόφαση υπ’ αριθμ. 3323.1/01/05/26.5.2005 
(Β' 718). 

12. Η παρούσα απόφαση ισχύει από δημοσιεύσεως στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Μαίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΕΜΠΟΡΙΚΗΣ 

ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ 

Γ. ΑΛΟΓΟΣΚΟΥΦΗΣ Μ. ΚΕΦΑΛΟΓΙΑΝΝΗΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΙΣΤ. ΠΑΥΛΙΔΗΣ 
-*- 

( 8 ) 

Εκποίηση ενσώματων ονομαστικών μετοχών που δεν 
έχουν κατατεθεί για αποϋλοποίηση. 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
(Απόφαση 1/380/4.5.2006 Δ.Σ.) 

Έχοντας υπόψη: 

1. Την παράγραφο 2 του άρθρου 53 του ν. 3371/2005 
(ΦΕΚ Α/178/2005) για «Θέματα Κεφαλαιαγοράς και άλλες 
διατάξεις». 


2. Τις παραγράφους 2 και 3 του άρθρου 44 του ν. 2396/ 
1996 (ΦΕΚ Α/73/1996), για τις «Επενδυτικές υπηρεσίες στον 
τομέα των κινητών αξιών, επάρκεια ιδίων κεφαλαίων των 
επιχειρήσεων παροχής επενδυτικών υπηρεσιών και των 
πιστωτικών ιδρυμάτων και άυλες μετοχές». 

3. Τ ις παραγράφους 3 και 4 του άρθρου 24 του ν. 3632/1928 
«περί Χρηματιστηρίου Αξιών Αθηνών». 

4. Το άρθρο 90 του π.δ. 63/2005 «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα» 
(ΦΕΚ Α/98/2005). 

5. Τ ον Κανονισμό του Χρηματιστηρίου Αθηνών όπως εγκρί- 
θηκε με τις υπ’ αριθμ. 4/358/8.11.2005 και 16/372/ 15.2.2006 
Αποφάσεις του Διοικητικού Συμβουλίου της Επιτροπής Κε¬ 
φαλαιαγοράς (ΦΕΚ Β/1635/25.11.2005 και Β/358/27.3.2006), 
αποφασίζει ομόφωνα: 

Άρθρο 1 

Με επιμέλεια της Εκδότριας εταιρείας εκποιούνται μέσω 
του Χρηματιστηρίου Αθηνών, μετά την παρέλευση δώδεκα 
μηνών από την έναρξη ισχύος του ν. 3371/2005 (14.7.2005), 
οι ενσώματες ονομαστικές μετοχές που δεν έχουν κατατε¬ 
θεί στην εκδότρια προς αποϋλοποίηση. Στις μετοχές που 
εκποιούνται περιλαμβάνονται και οι μετοχές που προέρχο¬ 
νται από εταιρικές πράξεις, όπως ενδεικτικά από αυξήσεις 
μετοχικού κεφαλαίου χωρίς καταβολή μετρητών, διάσπαση 
(ερΝΙ) ή συγχώνευση (ΓβνθΓεθ ερίίΐ) μετοχών και μετατροπή 
κατηγορίας (προνομιούχες - κοινές) μετοχών. 

Άρθρο 2 

1. Η Εκδότρια ανακοινώνει, μέσα σε χρονικό διάστημα 
ενός μηνός από την έναρξη ισχύος της παρούσας απόφα¬ 
σης, με τα μέσα που προβλέπονται στο άρθρο 18 του ν. 
3371/2005 καθώς και με απλή επιστολή προς τους δικαι¬ 
ούχους μετόχους, τη διαδικασία εκποίησης των ενσώμα¬ 
των ονομαστικών μετοχών που δεν έχουν κατατεθεί για 
αποϋλοποίηση και τον τρόπο απόδοσης σε αυτούς του 
προϊόντος της εκποίησης των μετοχών αυτών. 

2. Η Εκδότρια υποβάλλει προς την Επιτροπή Κεφαλαια¬ 
γοράς γραπτό αίτημα για το διορισμό μέλους του Χρηματι¬ 
στηρίου Αθηνών, το οποίο θα διενεργήσει την εκποίηση και, 
εφόσον απαιτείται, τη χορήγηση άδειας για τη διενέργεια 
της εκποίησης. Στην αίτηση θα αναφέρεται ο αριθμός των 
μετοχών που πρόκειται να εκποιηθούν, η προτεινόμενη 
ημερομηνία έναρξης της διαδικασίας εκποίησης η οποία 
πρέπει να απέχει ένα τουλάχιστον μήνα από την ημερομη¬ 
νία κατάθεσης της αίτησης και το προτεινόμενο από την 
Εκδότρια μέλος του Χρηματιστηρίου που θα διενεργήσει 
την εκποίηση. Η αίτηση συνοδεύεται από βεβαίωση του 
Κεντρικού Αποθετηρίου Αξιών για το συνολικό αριθμό των 
ενσώματων ονομαστικών μετοχών που δεν έχουν κατατεθεί 
για αποϋλοποίηση. 

Άρθρο 3 

1. Με απόφαση της Επιτροπής Κεφαλαιαγοράς χορη¬ 
γείται, όπου απαιτείται, η άδεια εκποίησης, διορίζεται το 
Μέλος του Χρηματιστηρίου Αθηνών που θα διενεργήσει 
την εκποίηση, και καθορίζονται οι προς εκποίηση μετοχές 
(τίτλος και αριθμός μετοχών) και η ημερομηνία έναρξης 
της διαδικασίας εκποίησης. 

2. Η απόφαση κοινοποιείται: α) στην Εκδότρια, προκειμέ- 
νου να ενημερώσει το κοινό με τα μέσα που προβλέπονται 
στο άρθρο 18 του ν. 3371/2005, β) στο Μέλος του Χρημα¬ 
τιστηρίου που θα διενεργήσει την εκποίηση, γ) στο Χρη- 

ματιστήριο Αθηνών, προκειμένου να ενημερώσει τα μέλη 
του και να οργανώσει την εκποίηση και δ) στο Κεντρικό 
Αποθετήριο Αξιών. 

Αρθρο 4 

1. Το Μέλος του Χρηματιστηρίου Αθηνών που θα διενερ¬ 
γήσει την εκποίηση ανακοινώνει στο Κεντρικό Αποθετήριο 
Αξιών τον λογαριασμό αξιών στον οποίο θα μεταφερθούν 
οι προς εκποίηση μετοχές. 

2. Η Εκδότρια εταιρεία υποβάλλει αίτημα προς το Κεντρι¬ 
κό Αποθετήριο Αξιών για τη μεταφορά των προς εκποίηση 
μετοχών από τις μερίδες των μη εμφανισθέντων επενδυτών 
στο λογαριασμό αξιών του Μέλους του Χρηματιστηρίου 
Αθηνών της προηγούμενης παραγράφου. 

3. Η εκποίηση διενεργείται σύμφωνα με τον τρόπο που 
ορίζεται στο άρθρο 99Α του Κανονισμού του Χρηματιστη¬ 
ρίου Αθηνών. 

4. Η διάρκεια της περιόδου εκποίησης δεν μπορεί να 
υπερβαίνει τους δύο (2) μήνες από την ημερομηνία έναρ¬ 
ξης της διαδικασίας εκποίησης η οποία θα διενεργείται 
καθημερινά με την εναπομείνασα κάθε φορά ποσότητα 
και μέχρι εξαντλήσεως του συνόλου των προς εκποίηση 
μετοχών. 

5. Εάν και την τελευταία ημέρα της περιόδου εκποίησης 
παραμείνει υπόλοιπο, η Επιτροπή Κεφαλαιαγοράς ορίζει 
νέα ημερομηνία για την έναρξη διαδικασίας εκποίησης 
η οποία απέχει ένα τουλάχιστον μήνα από την λήξη της 
προηγούμενης περιόδου εκποίησης. 

Άρθρο 5 

Μετά το πέρας κάθε περιόδου εκποίησης, το Μέλος: α) 
ενημερώνει την Εκδότρια εταιρεία, το Κεντρικό Αποθετή¬ 
ριο Αξιών και την Επιτροπή Κεφαλαιαγοράς σχετικά με 
το αποτέλεσμα της εκποίησης, β) καταθέτει το καθαρό 
προϊόν της εκποίησης, μετά την αφαίρεση των πάσης φύ¬ 
σης εξόδων και φόρων, αναλογικά υπέρ του συνόλου των 
δικαιούχων στο Ταμείο Παρακαταθηκών και Δανείων το 
αργότερο εντός επτά (7) εργασίμων ημερών από την ημε¬ 
ρομηνία ολοκλήρωσης κάθε περιόδου εκποίησης 

Άρθρο 6 

1. Η Εκδότρια θέτει στη διάθεση του Ταμείου Παρακα¬ 
ταθηκών και Δανείων, σε έγγραφη ή ηλεκτρονική μορφή, 
κατάσταση με τις αναλυτικές θέσεις των δικαιούχων με¬ 
τόχων. 

2. Η Εκδότρια ανακοινώνει με τα μέσα που προβλέπο- 
νται στο άρθρο 18 του ν. 3371/2005 το αποτέλεσμα κάθε 
περιόδου εκποίησης. 

3. Η Εκδότρια ενημερώνει, μετά την ολοκλήρωση της 
εκποίησης του συνόλου των μετοχών, τους δικαιούχους με¬ 
τόχους της με επιστολή για το αποτέλεσμα της εκποίησης 
και το ποσό που βρίσκεται κατατεθειμένο για λογαριασμό 
τους καθώς και για τη διαδικασία, περιλαμβανόμενων των 
δικαιολογητικών που απαιτούνται, προκειμένου να εισπρά- 
ξουν το εν λόγω ποσό. 

Άρθρο 7 

1. Οι διατάξεις της παρούσας απόφασης ισχύουν από τη 
δημοσίευση τους στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

Τροποποίηση της υπ’ αριθμ. 3/304/10.6.2004 απόφασης 
της Επιτροπής Κεφαλαιαγοράς Κανονισμός Λειτουρ¬ 
γίας του Συστήματος Άυλων Τίτλων. 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
(Απόφαση 2/380/4.5.2006 Δ.Σ.) 

Έχοντας υπόψη: 

1. Την παρ. 3 του άρθρου 105 του ν. 2533/1997 (ΦΕΚ /137/Α7 
11.11.1997), όπως συμπληρώθηκε με την παρ. 1 του άρθρου 9 
του ν. 2651/1998 (ΦΕΚ Α/248/3.11.1998) «Ρυθμίσεις θεμάτων 
της χρηματιστηριακής αγοράς, Συγχώνευση Οργανισμού 
Ύδρευσης Θεσσαλονίκης (Ο.Υ.Θ.) και Οργανισμού Αποχέ¬ 
τευσης Θεσσαλονίκης (Ο.Α.Θ.) και άλλες διατάξεις». 

2. Τις διατάξεις των άρθρων 39 έως 58 του ν. 2396/1996 
(ΦΕΚ Α/73/30.4.1996) για τις «Επενδυτικές υπηρεσίες στον 
τομέα των κινητών αξιών, επάρκεια ιδίων κεφαλαίων των 
επιχειρήσεων παροχής επενδυτικών υπηρεσιών και των 
πιστωτικών ιδρυμάτων και άυλες μετοχές» καθώς και του 
άρθρου 58 του ν. 2533/1997 (ΦΕΚ Α/137/11.11.1997). 

3. Την απόφαση 3/304/10.6.2004 του Διοικ. Συμβ. της 
Επιτροπής Κεφαλαιαγοράς «Κανονισμός Λειτουργίας του 
Συστήματος Αυλών Τίτλων» (ΦΕΚ Β/901/16.6.2004). 

4. Την υπ’ αριθμ. πρωτ. 6781 /12.4.2006 επιστολή του Κε¬ 
ντρικού Αποθετηρίου Αξιών Α.Ε. 

5. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της νομοθεσίας για την κυβέρνηση και τα 
κυβερνητικά όργανα», αποφασίζει: 

Τροποποιεί την απόφαση 3/304/10.6.2004 (ΦΕΚ Β/901/ 
16.6.2004) της Επιτροπής Κεφαλαιαγοράς «Κανονισμός 
Λειτουργίας του Συστήματος Άυλων Τίτλων», όπως ισχύει, 
ως εξής: 

Στο άρθρο 81 της απόφασης προστίθεται νέα παράγρα¬ 
φος 3 ως ακολούθως: 

«3. Ο προβλεπόμενος στην παρ. 1 του παρόντος άρθρου 
ορισμός Θεματοφύλακα δεν είναι υποχρεωτικός εφόσον 
πρόκειται για εξ αποστάσεως Μέλος του Χ.Α. που έχει 
αποκτήσει την ιδιότητα του αυτή κατά τα οριζόμενα στον 
Κανονισμό του Χ.Α. και έχει δυνατότητα διασύνδεσης με 
το Σύστημα Άυλων Τίτλων του Κ.Α.Α. Στην περίπτωση αυτή 
το εξ’ αποστάσεως Μέλος του Χ.Α. υποχρεούται να γνω¬ 
στοποιεί τα στοιχεία του πληρεξουσίου και αντικλήτου του 
που εδρεύει στην Αθήνα.» 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού. 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

( 10 ) 

Τροποποίηση του Κανονισμού Χρηματιστηρίου 
Αθηνών Α.Ε. 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
(Απόφαση 3/380/4.5.2006 Δ.Σ.) 

Έχοντας υπόψη: 

1. Τις διατάξεις των άρθρων 3 και 4 του ν. 3152/2003 (ΦΕΚ 
Α/152/19.6.2003) για την «Ιδρυση και εποπτεία χρηματιστη¬ 
ρίων και οργανωμένων αγορών, νέες αρμοδιότητες της 
Επιτροπής Κεφαλαιαγοράς και τροποποιήσεις χρηματιστη¬ 
ριακής νομοθεσίας και άλλες διατάξεις» όπως ισχύουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τα πρακτικά των από 5.4.2006 και 13.4.2006 συνεδριά¬ 
σεων του Δ.Σ. του Χρηματιστηρίου Αθηνών Α.Ε. 

3. Το άρθρο 90 του π.δ. 63/2005 «Κωδικοποίηση της νο¬ 
μοθεσίας για την κυβέρνηση και τα κυβερνητικά όργανα» 
(ΦΕΚ Α/98/22.4.2005), αποφασίζει: 

1. Εγκρίνει την τροποποίηση του Κανονισμού του Χρη¬ 
ματιστηρίου Αθηνών Α.Ε. που υιοθετήθηκε κατά τις συνε¬ 
δριάσεις του Διοικητικού Συμβουλίου του Χ.Α. στις 5.4.2006 
και στις 13.4.2006. 

2. Η παρούσα απόφαση ισχύει από τις 5.6.2006 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. ΔΙΔΚ/Φ.38/17602/12.8.2004 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Συγκρότηση της Επιτροπής του άρθρου 14 παρ. 
1 του ν. 3242/2004 (ΦΕΚ 102/Α/24.5.2004) για την Αναθεώ¬ 
ρηση διατάξεων του Κώδικα Κατάστασης των Δημοσίων 
Πολιτικών Διοικητικών Υπαλλήλων και υπαλλήλων Ν.Π.Δ.Δ. 
και Ορισμός Προέδρου και μελών αυτής», που δημοσιεύ¬ 
τηκε στο ΦΕΚ 1292/Β723.8.2004, στο υπό στοιχείο 5 του 
αποφασιστικού, αντί του εσφαλμένου «...μέχρι το τέλος 
Φεβρουάριου του έτους 2005», τίθεται το ορθό «...μέχρι το 
τέλος Φεβρουάριου του έτους 2006». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


( 12 ) 

Στην υπ’ αριθμ. 2/66917/0022 κοινή υπουργική απόφαση 
που δημοσιεύθηκε στο ΦΕΚ 1992/30.12.2005 τ.Β' επιφέρεται 
η πιο κάτω διόρθωση: 

Στη σελίδα 30161, στήλη α', στίχο 10 εκ των άνω, διορθώ¬ 
νεται το λανθασμένο «19.7.2005 και....», στο ορθό «19.7.2005 
έως 31.7.2005 και...». 

(Από το Εθνικό Τυπογραφείο) 

-♦- 

(13) 

Στο ΦΕΚ 429/Β77.4.2006, που δημοσιεύθηκε η υπ’ αριθμ. 
9267/5.4.2006 κοινή υπουργική απόφαση με θέμα «Καθορι¬ 
σμός ειδικών τιμολογίων διακίνηση στο εσωτερικό της Χώ¬ 
ρας εφημερίδων και περιοδικών», διορθώνονται τα εξής: 

α) Στη σελ. 5492α στη στήλη β περίπτωση Β «πέραν 
της εβδομάδος και εντός μηνός» από το εσφαλμένο «Από 
οκτώ χιλιάδες (8001) έως δεκατέσσερις χιλιάδες πεντα¬ 
κόσιες (14.500) αντίτυπα ισχύει το εξής τιμολόγιο», στο 
ορθό «Από οκτώ χιλιάδες ένα (8001) έως δέκα τέσσερις 
χιλιάδες πεντακόσιες (14.500) αντίτυπα ισχύει το εξής 
τιμολόγιο». 

β) Στη σελίδα 5492α, στη στήλη β', περίπτωση Γ, «πέραν 
του μηνός και εντός τριμήνου από το εσφαλμένο «Από επτά 
χιλιάδες ένα έως δεκατέσσερις χιλιάδες (14.000) αντίτυπα 
ισχύει το εξής τιμολόγιο», στο ορθό «Από επτά χιλιάδες 
πεντακόσια ένα (7.501) έως δεκατέσσερις χιλιάδες (14.000) 
αντίτυπα ισχύει το εξής τιμολόγιο». 

γ) Στη σελίδα 5492β, στη στήλη α', περίπτωση Α', από το 
εσφαλμένο «πέραν της εβδομάδος και εντός του μηνός», 
στο ορθό «εντός της εβδομάδας». 

(Από τη Γενική Γραμματεία Επικοινωνίας - 
Γ ενική Γ ραμματεία Ενημέρωσης). 



02006572505060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ://ννίννν.ίΙ.(|Γ - £-ιτΐ3ίΙ: Μθίιοΐ3$ί8Γ^ίΙ.(|Γ 




